Държавен вестник, бр. 66, 2023 г., стр. 167

БРОЙ  66	
Д Ъ Р Ж А В Е Н  В Е С Т Н И К 	
СТР.  167  
предоставящи заеми, само когато възникнат 
една или повече от следните ситуации: 
1. не са налични документи, доказващи 
подкрепата от финансовия инструмент за 
крайните получатели на равнището на управ­
ляващия орган или на равнището на субектите, 
изпълняващи финансовия инструмент; 
2. има доказателства за това, че наличните 
документи на равнището на управляващия 
орган или на равнището на субектите, изпъл­
няващи финансовия инструмент, не представ­
ляват верен и точен запис на предоставената 
подкрепа.
(5) Дейностите по одит и контрол се из­
вършват през целия период на изпълнение на 
финансовия инструмент.
Чл. 24. (1) Верифицирането на разходи 
по операции, изпълнявани чрез финансови 
инструменти, се извършва след проверка на 
документацията, доказваща предоставянето 
на финансова подкрепа и че същата ще бъде 
използвана по предназначение.
(2) Преди извършване на първо плащане 
към лицето, изпълняващо Холдинговия фонд, 
управляващият орган удостоверява чрез из­
вършени проверки, че финансовата подкрепа 
се предоставя въз основа на извършена пред­
варителна оценка съгласно чл. 58, параграф 
3 от Регламент (ЕС) 2021/1060, както и че 
споразумението по чл. 4, ал. 1 е в съответ­
ствие с минималните изисквания, определени 
в Приложение X на Регламент (ЕС) 2021/1060. 
(3) При подаване на следващи искания за 
плащане от лицето, изпълняващо Холдин­
говия фонд, управляващият орган извършва 
проверки на извършения подбор на субекти, 
които изпълняват задачи на специален фонд, 
а при гаранционните фондове – на субектите, 
които предоставят съответните нови заеми, и 
сключените споразумения с тях и спазването 
на правилата за предоставяне на държавна 
помощ, както и проверки, които да удосто­
веряват като минимум следното:
1. всяка операция е съобразена с прило­
жимото право и съответната програма, както 
и разходите са извършени в съответствие с 
елементите на споразуменията по чл. 4, ал. 1 
и чл. 5, ал. 1, както и с националните правила 
за допустимост на разходите;
2. осигурява се изпълнение на инвестици­
онната стратегия, включително на лостовия 
ефект, когато е приложимо;
3. налични са системи и процедури, които 
гарантират, че всички нужни за одитната сле­
да документи, посочени в Приложение ХIII 
на Регламент (ЕС) 2021/1060, се съхраняват;
4. за всяка форма на подкрепа се поддържа 
отделна отчетност, в случай че при дадена опе­
рация се комбинират финансови инструменти 
с безвъзмездна финансова помощ и когато 
краен получател, подкрепян от финансовия 
инструмент, получава също така и подкрепа 
от друг финансиран от Съюза източник;
5. подкрепата е предоставена за инвести­
ции, които не са физически завършени или 
изцяло изпълнени към датата на решението 
за инвестицията, при вземане предвид на 
чл. 20, параграф 1, буква „б“ от Регламент 
(ЕС) 2021/1060 и чл. 59а от ЗУСЕФСУ;
6. съответствие с изискванията за устойчиво 
развитие, равни възможности, недискримина­
ция и екологичните изисквания;
7. спазване на правилата за видимост, 
прозрачност и комуникация.
(4) При проверка на място на операции, 
изпълнявани чрез финансови инструменти, 
управляващият орган извършва преглед на 
документацията, доказваща предоставянето 
на финансова подкрепа и проверява, когато 
е възможно, дали заложените резултати и 
показатели в договорите или споразумения­
та между субектите, изпълняващи задачи на 
специален фонд, или при гаранциите – между 
субектите, предоставящи съответните заеми, 
и крайните получатели са постигнати.
(5) При комбиниране на подкрепа по чл. 8, 
т. 1, при която безвъзмездната финансова 
помощ се изплаща на крайния получател и/
или в полза на крайния получател, провер­
ките по отношение на двата вида финансова 
подкрепа се отнасят до допустимостта на 
инвестицията, допустимостта на крайния 
получател и използването на инвестицията 
по предназначение. Тези проверки включват 
приложимите за този вид комбиниране про­
верки по предходните ал. 1 – 4.
(6) При предоставяне на комбинирана 
подкрепа съгласно чл. 8, т. 2 определените 
финансови корекции или установените не­
дължимо платени или надплатени, както и 
неправомерно получени или неправомерно 
усвоени суми на подкрепа, предоставена под 
формата на безвъзмездна финансова помощ, 
не се отразяват на операцията по финансов 
инструмент в случаите, когато обстоятелства­
та, поради които са определени и установени, 
не са приложими и не се проверяват по опе­
рацията за финансов инструмент. 
Чл. 25. (1) Проверките по чл. 23, ал. 2 и 
чл. 24 се извършват въз основа на направе­
на от управляващия орган оценка на риска 
с възможност за допълване чрез случайна 
извадка. Управленските проверки следва да 
бъдат пропорционални на идентифицираните 
в оценката рискове. 
(2) Оценката на риска взема предвид фак­
тори, като броя, вида, размера и съдържанието 
на изпълняваните операции за финансови ин­
струменти, субектите, изпълняващи финансови 
инструменти, както и нивото на риска, уста­
новено при предишни управленски проверки 
и одити. Оценката на риска може да обхваща 
различни нива, като програма, приоритет, 
операции за финансови инструменти, субек­
ти, изпълняващи финансови инструменти, 
искания за плащане от тези субекти, отделни 
разходни позиции и трансакции в исканията 
за плащане.